Polisie soek vrou in saak van kinder-ontvoering | Netwerk24
Polisie soek vrou in saak van kinder-ontvoering
'n Lasbrief is vir Michelle Estran (46) uitgereik nadat sy nie by die polisiekantoor in Wellington ingevolge 'n bevel van die hooggeregshof aangemeld het nie.
Sy vergesel glo haar drie jaar oue seun, luidens 'n verklaring wat die polisie Donderdagoggend uitgereik het.
Die polisie het 'n beroep op bystand van die publiek gedoen om te help om Estran op te spoor en het 'n foto van haar aan die media verskaf. Enigiemand met inligting oor Estran en waar sy haarself bevind kan kol. Johan Barkhuizen by 082 777 6380 of Stop Misdaad by 08600 10111 kontak.
'n Foto van Michelle Estran (46) wat die polisie Donderdag uitgereik het, nadat sy nie by die Wellington-polisiekantoor ingevolge 'n hofbevel aangemeld het nie.Foto: SAPD